23/03/20

Benvolguts nens i nenes i famílies del Francesc Feliu.

La situació que avui ens toca viure és del tot fora de lo normal.

Sabem que ens suposa bastants interrogants, i que no ens permet seguir el nostre ritme habitual però també pot ser i ha de ser una oportunitat.

Una oportunitat de compartir amb la família, de buscar noves activitats creatives, de valorar el que tenim, el que realment necessitem, i sobretot per reflexionar sobre les coses realment importants de la vida i que potser amb les presses i distraccions del dia a dia anem oblidant...

Us proposem que aquests dies de confinament aprofitem per fer el nostre “Petit Llibre” on cada dia escriurem petits articles sobre reflexions, el que fem, el que ens agrada, el que ens preocupa,... i sobretot i segons l’edat quins aprenentatges anem fent. En funció de l’edat de cada nen/a, busquem que cada un triï dissenyi el tipus d’activitat que vol escriure, i anar variant les tipologies amb un format més o menys ordenat (TÍTOL, DATA,...).

1. ÍNDEX (Propostes d’activitats però l’índex l’aneu creant vosaltres amb aquestes i noves propostes que fareu)

1-NOTÍCIA. Sobre el dia d’avui, que he fet jo o com m’he sentit,... coses que han passat al món i que trobo rellevants. (Segons l’edat també es pot fer una petita reflexió sobre el tema), (Data+Títol+Noticia+Dibuix).

2-DIBUIX LLIURE. Sobre un tema d’interès per vosaltres (Sempre posant un títol i la data).

3.INVESTIGACIÓ SOBRE UN TEMA. Segons la edat resumir algun article o notícia rebuda amb una corresponent opinió personal (Títol+Dibuix).

4.CONTE. Inventem un conte o n’escrivim un que ja coneixem i que ens agrada.(Títol+Dibuix).

5. RECEPTA DE CUINA. Redactar receptes que coneixem, que fem a casa, o alguna nova que experimentem... (Ingredients+Passos d’elaboració+dibuix)

4.CANÇÓ. Escriure una cançó que ens agradi o que ens inventem (Amb Títol+ Dibuix)

5.POEMA. Inventar un poema amb petits versos que rimin (Títol+Dibuix)

6-ENTREVISTA. A un familiar,...(Amb el títol sobre a qui entrevistem i sobre quina cosa)

7. REFLEXIONS Segons l’edat podem introduir petites reflexions sobre el que passa, com ho vivim, que aprenem,...)

8.CARTA. A qui voldríeu comunicar alguna cosa (familiars, polítics, personatge de ficció, amics,...)

9. ...

|  |  |  |
| --- | --- | --- |
| (PORTADA)  TÍTOL  +  DIBUIX  NOM DEL AUTOR | ÍNDEX  1.NOTICIA  2.POEMA  3.NOTICIA  4.DIBUIX LLIURE  5.---  6.--- | 22/3/20  (Tipus de text)  1.NOTICIA  (TÍTOL)  +  (TEXT)  +  (DIBUIX) |

OBJECTIU:

-Tot i que sempre cal cuidar la correcció dels texts aquí no serà el més important. Si els pares o germans us poden ajudar a revisar-lo i millorar-lo molt millor però si no és el cas l’important és que us animeu a transmetre i si algun dia ho veiem necessari ja ho corregirem... de moment només transmetre el que potser algun dia (esperem ben aviat) podrem compartir tots junts de nou. Transmetre i donar total llibertat a la vostra creativitat.

-No cal fer un article cada dia però si que és important acabar-lo adequadament (bona lletra, un dibuix ben fet i si així ho decidim ben pintat). Si aconseguim fer-ho amb dedicació i cuidant la presentació això ens motivarà al rellegir-lo a seguir afegint-hi nous articles i idees, sentint-nos orgullosos del nostre treball.

-Si es vol es pot fer amb ordinador i folis sencers, però no és el més important. Pot ser escrit a mà on cada nen en tranquil·litat es retrobi amb la seva pròpia creativitat personal. L’opció de mig foli és recomanable per a que no us espanti massa el foli en blanc. Volem poc però que resulti agradable per als nens, on l’autenticitat és més important que la quantitat. (Es pot escriure i dibuixar també a la part del darrere).

MATERIAL

-Folis blancs tallats per la meitat on a cada tros hi farem una activitat.

-Llapis i goma.

-Retoladors o colors de fusta o plastidecors.

-(També es pot fer en una llibreta petita pautada però l’altra proposta és il·limitada i ens permet anar ampliant amb tots els fulls que vulguem).

ENQUADERNACIÓ:

Si tenim taladradora farem dos forats al lateral i anem unint els folis amb un enquadernador doble. És molt agradable veure com cada dia el llibre es va fent més i més gruixut amb experiències i continguts totalment vostres.

Alguns ja coneixeu aquest tipus de treball que ja fem a l’Aula de Suport i altres també heu participat al “Diari de l’Escola” i al “Llibre dels Artistes” pel que ja sabeu que és un recull creatiu molt bonic que us agradarà i del que us sentireu molt orgullosos des del primer dia. A més esperem que aviat ens retrobem i puguem compartir-lo amb tothom!!!

Vosaltres sou els artistes, els creadors, els autors,... Traieu tot el que teniu per oferir i compartir!!!

Tots ja teniu capacitat per fer el vostre propi llibre, cada un al seu nivell,... i segons els vostres interessos... Doncs Mans a la obra!!!

Una abraçada dels/de les vostres mestres que esperen retrobar-vos a tots ben aviat!!!